OpenLLM-France/wikimedia huggingface dataset:
# Basye-Bryce Mountain

Basye-Bryce Mountain és una concentració de població designada pel cens dels Estats Units a l'estat de Virgínia. Segons el cens del 2000 tenia 986 habitants.

## Demografia

Segons el cens del 2000, Basye-Bryce Mountain tenia 986 habitants, 445 habitatges, i 308 famílies. La densitat de població era de 42,7 habitants per km².
Dels 445 habitatges en un 17,3% hi vivien nens de menys de 18 anys, en un 63,1% hi vivien parelles casades, en un 3,8% dones solteres, i en un 30,6% no eren unitats familiars. En el 25,4% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,59.
Per edats la població es repartia de la següent manera: un 16,8% tenia menys de 18 anys, un 4,9% entre 18 i 24, un 19% entre 25 i 44, un 36,3% de 45 a 60 i un 23% 65 anys o més.
L'edat mediana era de 51 anys. Per cada 100 dones de 18 o més anys hi havia 100 homes.
La renda mediana per habitatge era de 49.600 $ i la renda mediana per família de 49.632 $. Els homes tenien una renda mediana de 25.625 $ mentre que les dones 25.156 $. La renda per capita de la població era de 24.543 $. Entorn del 5,7% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Basye-Bryce Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- Basye-Bryce Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Mitsubishi Lancer

El Mitsubishi Lancer és un automòbil del segment C produït pel fabricant japonès Mitsubishi des de l'any 1973. Existeixen nou generacions del Lancer, l'última de les quals va ser presentada oficialment en el Saló de l'Automòbil de Detroit de l'any 2007. El seu principal rivals són els Honda Civic, Mazda 3, Subaru Impreza i Toyota Corolla.
Segons la generació, el Lancer va existir amb carrosseries cupè, sedan, hatchback i familiar i amb tracció davantera o tracció a les quatre rodes. La sisena generació, llançada en 1991, és l'única que va estar disponible amb un motor que no era quatre cilindres en línia, un gasolina V6 de 1.6 litres de quatre vàlvules per cilindre i una potència màxima de 140 CV.
El Lancer Evolution és un versió esportiva introduïda al mercat en 1992 per a complir l'homologació exigida per a competir en el Campionat Mundial de Ral·lis. Els seus motors gasolina de 2.0 litres de cilindrada tenen turbocompressor i entre 205 i 405 CV de potència màxima. El pilot finlandès Tommi Mäkinen i l'uruguaià Gustavo Trelles van ser campions de pilots del Grup A i Grup N respectivament entre els anys 1996 i 1999, i Mitsubishi va ser campió mundial de constructors en 1998.
# Hunza (desambiguació)

«Hunza» té aquests significats:
* A Colòmbia
** Hunza, ciutat prehispànica del centre de Colòmbia, actualment anomenada Tunja.
* A l'Iran
** Hunza, ciutat de l'Iran.
* Al Pakistan
** Hunza, principat del Pakistan
** pic Hunza, muntanya del Pakistan
** riu Hunza, riu del Pakistan
** Vall d'Hunza, vall del Pakistan
# Reflexió (matemàtiques)

En matemàtiques, una reflexió és una funció que transforma un objecte en la seva imatge especular. Per exemple, una reflexió de la lletra catalana b respecte d'una línia vertical, apareix com una d. Per a reflectir una figura plana cal que el "mirall" sigui una línia ("l'eix de reflexió"), mentre que per a reflexions en l'espai de tres dimensions s'ha d'emprar un pla com a mirall.
Geomètricament, per a trobar la reflexió d'un punt es traça una perpendicular del punt a la línia (pla) respecte de la (el) qual es fa la reflexió, i se segueix una distància igual cap a l'altra banda. Per a trobar la reflexió d'una figura, es troba la reflexió de cada un dels punts de la figura.
La repetició d'una reflexió, retorna a la figura inicial. Les reflexions preserven les distàncies entre els punts. Les reflexions no alteren els punts que es troben damunt del mirall i la dimensió del mirall és una unitat inferior de la dimensió de l'espai en què té lloc la reflexió. Aquestes observacions permeten de formalitzar la definició de reflexió: Una reflexió és una isometria involutiva d'un espai euclidià que té per conjunt de punts fixos un espai afí de codimensió 1.
D'una figura que no varia en aplicar-li una determinada reflexió es diu que té simetria especular.

## Fórmules

Donat un vector a d'un espai euclidià R$^n$, la fórmula de la reflexió respecte de l'hiperplà que passa per l'origen, i és ortogonal a a, ve donada per
    $\mathrm {Ref} _{a}(v)=v-2{\frac {v\cdot a}{a\cdot a}}a$
On v•a indica el producte escalar de v per a. Fixeu-vos que el segon terme de l'equació anterior és precisament duplicar la projecció de v sobre a. Fàcilment es pot comprovar que
* Ref$_a$(v) = − v, si v és paral·lel a a, i
* Ref$_a$(v) = v, si v és perpendicular a a.
Donat que aquestes reflexions són isometries de l'espai euclidià que conserven l'origen, es poden representar per matrius ortogonals. La matriu ortogonal que correspon a la reflexió de dalt és la matriu que té per coeficients
    $R_{ij}=\delta _{ij}-2{\frac {a_{i}a_{j}}{\|a\|^{2}}}$
on δ$_{ij}$ és la delta de Kronecker.
La fórmula de la reflexió respecte de d'hiperplà afí $v\cdot a=c$ ve donada per
    $\mathrm {Ref} _{a,c}(v)=v-2{\frac {v\cdot a-c}{a\cdot a}}a.$

## Referències

* ↑ Reflection a MathWorld (anglès)
* ↑ «Reflection». [Consulta: 1r febrer 2022].
* ↑ «Geometría - Reflexión». [Consulta: 26 gener 2022].

## Vegeu també

* Transformació de Householder
Viccionari
# Haga (Tochigi)

Haga (芳賀町, Haga-machi) és una vila i municipi de la prefectura de Tochigi, a la regió de Kanto, Japó i pertanyent al districte de Haga. L'activitat principal de la vila és l'indústria, sent a més una ciutat dormitori d'Utsunomiya.

## Geografia

El municipi de Haga està situat al sud-est de la prefectura de Tochigi, al nord-est de la regió de Kanto. El riu Gogyō, un afluent del riu Kokai passa per la vila. El terme municipal de Haga limita amb els de Takanezawa al nord; amb Mooka al sud; amb Utsunomiya, la capital prefectural, a l'oest i amb Ichikai a l'est.

## Història

L'àrea on es troba actualment la vila de Haga va formar part de la província de Shimotsuke des de temps antics fins als primers anys de l'era Meiji. Amb la nova llei de municipis de l'1 d'abril de 1889 es van fundar els pobles d'Ubagai, Minami-Takanezawa i Mizuhashi, tots ells pertanyents al districte de Haga. Ubagai va esdevindre vila l'1 de novembre de 1928. La nova vila i els dos pobles es van fusionar el 31 de març de 1954 per a fundar la nova vila de Haga.

## Política i govern
### Alcaldes

En aquesta taula només es reflecteixen els alcaldes democràtics, és a dir, des de l'any 1947. En el cas concret de Haga, la llista comença el 1954, quan es fundà la vila.
| Alcalde | Inici del mandat | Fi del mandat | Partit |
| Minoru Aakabane | 1954 | 1955 | Ind |
| Kiichi Iwamura | 1955 | 1967 | Ind |
| Seiichirō Naoi | 1967 | 1979 | Ind |
| Nobuo Ueno | 1979 | 1991 | Ind |
| Mitsuo Tanobe | 1991 | 1999 | Ind |
| Hitoshi Mori | 1999 | 2007 | Ind |
| Masao Toyoda | 2007 | 2015 | Ind |
| Tadashi Kenmoku | 2015 | - | Ind |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 14.603 | 15.465 | 16.080 | 20.677 | 18.627 | 16.169 | 16.669 |
| 1990 | 2000 | 2010 | 2020 | 2030 | 2040 | 2050 |
| 17.610 | 16.988 | 16.021 | 14.877 | - | - | - |

## Transport
### Ferrocarril

* Ferrocarril Lleuger d'Utsunomiya (LRT)
** Haga-dai - Haga Kōgyōdanchi kanri sentā-mae - Kashi no Mori Kōen - Honga Giken-Kita Mon

### Carretera

* Nacional 123

## Referències

* ↑ https://map.yahoo.co.jp/address?ac=09345
* ↑ «鬼怒川・小貝川の概要 River Kinu and River Kokaigawa Summary». 下館河川事務所. [Consulta: 25 gener 2017].
* ↑ https://www.town.tochigi-haga.lg.jp/chouseijouhou/toukeijouhou/bunya/16/documents/163_gyousei_rekidaisanyaku_1.pdf Arxivat 2022-03-08 a Wayback Machine.
* ↑ Statistics Bureau of Japan
* ↑ A partir de 2022
# Paul Masson

Paul Masson (11 d'octubre de 1876 – 30 de novembre de 1945) va ser un ciclista francès que fou professional entre 1897 i 1899. Va prendre part en els Jocs Olímpics d'Atenes de 1896, on va participar en tres modalitats diferents, guanyant-les totes.
La seva primera prova fou la de velocitat de 2 km, en què va guanyar amb un temps de 4′ 58,2″. La següent victòria fou a la carrera de 10 km, en què va guanyar al seu company Léon Flameng, amb un temps de 17'54,2". La darrera modalitat fou la de velocitat (333m), guanyada amb un temps de 24,0".
Després dels Jocs Olímpics va passar al professionalisme i va canviar el seu nom per Paul Nassom, Masson escrit al revés. Sense més grans èxits, el seu millor resultat va ser un tercer lloc en la cursa de velocitat individual del Campionat del Món de ciclisme en pista de 1897 a Glasgow, Escòcia.

## Palmarès

* 1896
** Campió olímpic de velocitat
** Campió olímpic de 2 km
** Campió olímpic de 10 km
* 1897
** 3r al Campionat del Món de Velocitat

## Referències

* 1 2 3 «Olympedia – Paul Masson». [Consulta: 5 agost 2024].
* ↑ «Paul Masson, bio». Olympics at Sports-Reference.com. Arxivat de l'original el 17 April 2020. [Consulta: 1r abril 2017].
* ↑ «Masson Takes The Velodrome By Storm». olympic.org. [Consulta: 1r abril 2017].

## Enllaços externs

* Biografia i palmarès Arxivat 2016-03-03 a Wayback Machine. (italià)
* Perfil
# Basurtu-Zorrotza

Basurtu-Zorrotza és un districte de Bilbao. Té una superfície de 49,51 quilòmetres quadrats i una població de 34.075 habitants (2006).

## Situació

Limita al nord amb Deusto, a l'est amb Abando i Errekalde, a l'oest amb Barakaldo i al sud amb Alonsotegi.

## Barris

Comprèn els barris d'Altamira, Basurtu, Olabeaga, Masustegi i Zorrotza.

## Vegeu també

* Estadi de San Mamés
* Hospital de Basurto

## Referències

* ↑ «Basurtu-Zorrotza». ésAdir. [Consulta: 17 maig 2024].
* ↑ «Plànol dels carrers». Ajuntament de Bilbao.
# Mitsubishi-Jartazi (equip ciclista)

L'equip Mitsubishi-Jartazi (codi UCI: MIT) va ser un equip ciclista estonià, d'origen belga, de ciclisme en ruta que va competir entre 2004 i 2008. De 2005 a 2007 tenia categoria continental i el 2008 va pujar a continental professional.

## Principals resultats

* Fletxa dels ports flamencs: Peter Ronsse (2004), Vytautas Kaupas (2006), Denis Flahaut (2007)
* Druivenkoers Overijse: Leonardo Duque (2005)
* Halle-Ingooigem: Janek Tombak (2007)
* Neuseen Classics: Denis Flahaut (2007)
* Delta Profronde: Denis Flahaut (2007)
* Arno Wallaard Memorial: Denis Flahaut (2007)
* Gran Premi Cholet-País del Loira: Janek Tombak (2008)
* Premi Nacional de Clausura: Hans Dekkers (2008)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Composició de l'equip

2004 :
2005 :
2006 :
2007 :
2008 :

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2004 | 34è (GSIII) | Morten Hegreberg (774è) |
A partir del 2005, l'equip participa en els Circuits continentals de ciclisme.
UCI Àfrica Tour
| Temporada | Classificació per equips | Millor ciclista en la classificació individual |
| 2006 | 5è | Michael Blanchy (45è) |
| 2007 | 13è | Geoffroy Coupe (84è) |
| 2008 | 13è | James Vanlandschoot (74è) |
UCI Àsia Tour
| Temporada | Classificació per equips | Millor ciclista en la classificació individual |
| 2006 | 28è | Evgeniy Sladkov (97è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 19è | Leonardo Duque (41è) |
| 2006 | 28è | Bert Scheirlinckx (121è) |
| 2007 | 15è | Janek Tombak (9è) |
| 2008 | 6è | Stefan van Dijk (6è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Huo Liang

Huo Liang (Shanghai, 29 de setembre de 1989) és un esportista xinès que competeix en salts de trampolí. Va guanyar dues medalles d'or a la prova de palanca sincronitzada des de 10 metres tant al Campionat del Món de 2007 com als Jocs Olímpics de 2008.

## Referències

* ↑ Ficha. Arxivat 2012-12-18 a Wayback Machine. Sports Reference. Consultado el 9 de marzo de 2018.

## Enllaços externs

* (anglès) Fitxa Arxivat 2008-09-21 a Wayback Machine.
# Cambridge English: Young Learners

Els Cambridge English: Young Learners (YLE) són uns exàmens d'anglès de Cambridge English Language Assessment pensats per a infants de fins a 12 anys. N'hi ha tres de diferents: Starters, Movers i Flyers.

## Estructura

Tots tres exàmens consten de tres parts, que avaluen la comprensió oral i escrita, l'expressió escrita i l'expressió oral. Les diverses activitats mostren dibuixos o textos breus. Els candidats han d'observar una il·lustració i comparar-la amb una frase per saber si l'enunciat és cert o fals, descriure dibuixos i, ja en nivells més superiors, completar frases o textos amb les paraules adequades. L'Starters es correspon amb el nivell pre-A1 del Marc europeu comú de referència per a les llengües, el Movers amb el nivell A1 i el Flyers, amb l'A2.
* Cambridge English: Starters
* Reading and Writing: 25 preguntes, 20 minuts
* Listening: 20 preguntes, 20 minuts
* Speaking: 5 parts, entre 3 i 5 minuts
* Cambridge English: Movers
* Reading and Writing: 40 preguntes, 30 minuts
* Listening: 25 preguntes, 25 minuts
* Speaking: 4 parts, entre 5 i 7 minuts
* Cambridge English: Flyers
* Reading and Writing: 50 preguntes, 40 minuts
* Listening: 25 preguntes, 25 minuts
* Speaking: 4 parts, entre 7 i 9 minuts

## Puntuació i resultats

Als Cambridge English: Young Learners no s'aprova ni se suspèn. Els exàmens es puntuen amb escuts: fins a un màxim de cinc per a cadascuna de les tres parts (per tant, la puntuació màxima en un examen és de 15 escuts). Així doncs, un escut en una de les parts de la prova vol dir que un candidat pot millorar molt en aquell apartat, mentre que cinc escuts demostren que la majoria de preguntes s'han respost correctament. Sigui quin sigui el resultat, tots els candidats reben un certificat.
* Reading and Writing: 1-5 escuts
* Listening: 1-5 escuts
* Speaking: 1-5 escuts
Es considera que els estudiants estan preparats per presentar-se al següent examen de Cambridge English si la seva puntuació és igual o superior als 10 escuts (sobre quinze).

## Vegeu també

* Cambridge English Language Assessment
* Cambridge English: Key

## Referències

* ↑ «http://www.cambridgeenglish.org/exams/young-learners-english/» (en anglès). [Consulta: 17 gener 2015].
* ↑ «http://www.cambridgeenglish.org/exams/young-learners-english/starters/whats-in-the-test/» (en anglès). Arxivat de l'original el 16 de febrer 2015. [Consulta: 17 gener 2015].
* ↑ «http://www.cambridgeenglish.org/exams/young-learners-english/movers/whats-in-the-test» (en anglès). Arxivat de l'original el 17 de gener 2015. [Consulta: 17 gener 2015].
* ↑ «http://www.cambridgeenglish.org/exams/young-learners-english/flyers/whats-in-the-test» (en anglès). Arxivat de l'original el 17 de gener 2015. [Consulta: 17 gener 2015].
* ↑ «http://www.cambridgeenglish.org/exams/young-learners-english/flyers/results/» (en anglès). [Consulta: 17 gener 2015].

## Enllaços externs

* Pàgina web oficial
# Halichoeres bicolor

Halichoeres bicolor és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba des de Sri Lanka fins a Indonèsia.

## Referències

* ↑ BioLib
* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Bau (deessa)

Bau era una deessa amb cos de dona i cap de gos de la mitologia sumèria, filla d'An. Era invocada quan calia guarir un malalt, probablement per les qualitats antisèptiques de la bava de gos i sovint es posaven figuretes d'argila al costat dels llits dels pacients a manera d'amulet o per afavorir la presència de Bau.
Era considerada la deessa tutelar de la ciutat de Lagash, on se celebrava un festival en el seu honor a la tardor, a un temple on van arribar a treballar 1200 persones. La deessa es va desposar amb un déu-guerrer que canvia de nom segons la regió. El seu nom és una onomatopeia del soroll que fa el gos quan borda. Posteriorment fou assimilada a la deïtat Gula.
A Girsu, pel nou any, es duia a terme una cerimònia de hieros gamos o matrimoni sagrat on el rei s'aparellava amb la sacerdotessa de Bau per assegurar la renovació de la seva estirp.

## Referències

* ↑ Fuhr, I. 1977. "Der Hund als Begleittier der Göttin Gula und anderer Heilgottheiten," 135-145 in Isin Ishan Bahriyat. I. Der Ergebnisse der Ausgrabungen 1973-1974, ed. B. Hrouda. Múnic.
* ↑ Klima, Josef (1983): Sociedad y cultura en la Antigua Mesopotamia. Madrid: Akal editor
# Michael Bartels

Michael Bartels és un pilot de curses alemany que va arribar a disputar curses de Fórmula 1.
Va néixer el 8 de març del 1968 a Plettenberg, Rin del Nord-Westfàlia, Alemanya.
Michael Bartels va debutar a la novena cursa de la temporada 1991 (la 42a temporada de la història) del campionat del món de la Fórmula 1, disputant el 28 de juliol del 1991 el G.P. d'Alemanya al circuit de Hockenheimring.
Va participar en un total de quatre curses puntuables pel campionat de la F1, disputades totes a la temporada 1991, no aconseguint classificar-se en cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1991 | Team Lotus | Lotus | Judd | USA | BRA | SMR | MON | CAN | MEX | FRA | GB | ALE NVQ | HON NVQ | BEL | ITA NVQ | POR | ESP NVQ | JAP | AUS | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 4 (0) | 0 | 0 | 0 | 0 | 0 |
# JCL Ukyo

El JCL Ukyo (codi UCI: JCL) és un equip ciclista japonès professional en ruta, de categoria Continental.
Fundat per l'expilot de Formula 1 Ukyo Katayama, competeix als circuits continentals de ciclisme.

## Principals resultats

* Tour de Java oriental: José Vicente Toribio (2013)
* Volta al Japó: Óscar Pujol (2016)
* Tour de Kumano: Óscar Pujol (2016)
* Tour de Taïwan: Benjamí Prades (2017)
* Tour de Lombok: Nathan Earle (2017)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

A partir del 2012 l'equip participa en les proves dels circuits continentals, especialment a l'UCI Àsia Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2013 | 20è | Antonio Cabello (188è) |
UCI Àsia Tour
| Temporada | Classificació per equips | Millor ciclista en la classificació individual |
| 2012 | 68è | Yoshimitsu Tsuji (368è) |
| 2013 | 28è | José Vicente Toribio (34è) |
| 2014 | 23è | José Vicente Toribio (22è) |
| 2015 | 23è | Kazushige Kuboki (80è) |
| 2016 | 5è | Óscar Pujol (12è) |
| 2017 | 1r | Benjamí Prades (4t) |
| 2018 | 3r | Benjamí Prades (10è) |
| 2019 | 3r | Kohei Yokotsuka (50è) |
| 2020 | 22è | Kōhei Uchima (46è) |
| 2021 | 14è | Kōhei Uchima (15è) |
| 2022 | 2n | Yūma Koishi (16è) |

### UCI Europa Tour

| Temporada | Classificació per equips | Millor ciclista en la classificació individual |
| 2014 | 117è | Ido Zilberstein (814è) |
| 2017 | 74è | Benjamí Prades (416è) |
| 2018 | 135è | Benjamí Prades (1.437è) |
| 2019 | - | Benjamí Prades (266è) |
| 2020 | - | Benjamí Prades (756è) |
| 2022 | - | Raymond Kreder (321è) |

### UCI Oceania Tour

| Temporada | Classificació per equips | Millor ciclista en la classificació individual |
| 2017 | 9è | Nathan Earle (17è) |
| 2019 | - | Sam Crome (32è) |
| 2020 | - | Robbie Hucker (73è) |
| 2021 | - | Nathan Earle (90è) |
| 2022 | - | Benjamin Dyball (18è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Enric Bosch i Viola

Enric Bosch i Viola (Figueres, 1882 – Sant Feliu de Guíxols, 1932) fou un periodista català, director del setmanari satíric-humorístic L'Avi Muné.
Nascut a Figueres, la seva família es va desplaçar a viure a Palafrugell i anys després aniria a residir a Sant Feliu de Guíxols. En aquesta ciutat, es va fer càrrec de la direcció, administració i comercialització de la revista humorística L'Avi Muné entre els anys 1918 i 1932. També en fou el propietari.
Aquest setmanari escrit en català i de tendència catalanista, per la seva llarga existència i per la importància del seus col·laboradors, va ser una de les publicacions més rellevants d'aquesta ciutat. Va comptar amb grans firmes com Caterina Albert (Víctor Català), Ferran Agulló i Vidal, Salvador Albert Pey, Gaziel, Joan Arús i Colomer, Joaquim Ruyra, Octavi Saltor i Soler, entre d'altres.
D'aquest setmanari ressalta especialment els números dedicats a la Festa Major, on Bosch incloïa brillants articles sobre la ciutat i publicava també monogràfics dedicats a l'escriptor Àngel Guimerà i al músic guixolenc Juli Garreta Arboix.
Els inicis d'aquest setmanari estaven marcats per una clara tendència radical, on la informació que s'hi oferia era de caràcter social i fins i tot, de tafaneria local, cròniques municipals o seccions dedicades al futbol. Amb el temps, la direcció va fer un gir cap a una clara moderació i L'Avi Muné es transformà en un setmanari “modern, ben informat i notablement col·laborat”, com el va definir el mateix Bosch l'any 1927.
Enric Bosch va morir a Sant Feliu de Guíxols el mes d'agost de 1932.

## Referències

* ↑ Bussot Liñón, Gerard. Gent d'un segle Sant Feliu de Guíxols 1900-2000. Sant Feliu de Guíxols: Ajuntament de Sant Feliu de Guíxols, Arxiu Municipal, Diputació de girona, 2011, p. 508. ISBN 978-84-938593-0-5.
* ↑ «Notes del moment». LAvi Muné, 01-08-1929, pàg. Pàgina 11.
* ↑ «Aribau i Manzoni». L'Avi Muné, 06-02-1932, pàg. Pàgina 2.
* ↑ Ara Palafrugell, 04-08-1932, pàg. Pàgina 3.
* ↑ Baix Empordà, 06-08-1932, pàg. Pàgina 2.